Bø Sommarland

Bø Sommarland ligger i Bø i Telemark og er en av Norges største turistattraksjoner med om lag 150 000 besøkende årlig. Parken ble åpnet i 1985, og er Norges eneste utendørs vannaktivitetspark.

Bø Sommarland AS eies av det spanske konsernet Parques Reunidos, som også eier fornøyelsesparken Tusenfryd. Bernt-Gunnar Berntsen, tidligere assisterende parksjef i Tusenfryd, tok over som direktør i 2008. Liv Anne Kleivrud var direktør i Bø Sommarland fra høsten 2006.

Historien
Bø Sommarland åpnet St. Hansaften i 1985 under navnet Telemark Sommarland. 
+ Sommarland år for år Sesong  Antall gjester  Hva skjedde 1985  109 000  23. juni åpnet Telemark Sommarland offisielt, Norges største familiepark. 1986  148 214  Magasuget og barneanlegget i Vannland sto ferdig. NRK sendte stort direkteshow fra parken. 1987  155 359  Flere artister som Sissel Kyrkjebø og Tomboy opptro i parken. Flere TV-sendinger på NRK fra parken. 1988  115 000  Besøkstallene var rekordlave, muligens grunnet dårlig sommervær. Sjøormen Sjur og Sætra var nye attraksjoner. 1989  130 000  Skateboardrampe kom samtidig som skatebølgen inntok Norge. Årnes Kafeteria leier kafeteria i Sommarland. Håndballturneringen Sommarland Cup starter.  1990  141 000  Hompetitten var ny attraksjon, siste sesong med stuntshow i Westernbyen. Vikingarna, Sputnik, Bjørn Eidsvåg og Vazelina Bilopphøggers var noen av artistene som besøkte parken.  1991  175 600  Badeanlegget for barn i Vannland ble utvidet.  1992  182 800  Las Bøgas ble bygd og Norgesmesterskap i flipperspill blei arrangert. 1993  242 860  Flow Rider, verdens største kunstige bølge åpnet. Den sesongen flest norske artister står på scenen i Sommarland amfi.  1994  248 860  Barnebasseng med Dragen, utvidet parkeringsplass og Bø Sommarland fikk sin første nettside. 1995  232 240  Bø Sommarland fylte 10 år 1996  203 056   1997  248 672  Mot i Brøstet var ny attraskjon og Westernbyen ble omgjort til Tivolibyen. Surferne Tony Hawks og Terje Håkonsen kom på besøk i parken for å teste bølgen.  1998  177 535   1999  209 355  Terje Håkonsen sammen med andre kjente surfere deltok på Swatch Wave Tour Bø - San Diego - Dubai 2000  171 897  Sommarland hadde 15-årsjubileum. Sentrifuga og Space Ball var nye attraksjoner og Emil i Lønneberga ble satt opp i parken av Det Norske Teateret. Asgeir, «sjefen over alle sjefer», holdt flere show i parken. Finalen i bykampen gikk av stabelen i Sommarland 12. august.  2001  208 785  Bøverstranden sto ferdig  2002  205 011  Maurtua i Leikeland og beachvollyballbane ble åpnet. Asgeir hadde show på scenen gjennom hele fellesferien. Det ble foretatt et Guinness rekordforsøk i ballongflyvning.  2003  198 500  Uvær førte til flom i parken. Nytt opplegg med musikk-krefter i parken 2004  220 833  Halfpipen var ny attraksjon og Sommarland hadde nytt rekordbesøk med over 10 000 gjester på én dag.  2005  178 000  NM-finale i Olabil og Bø Sommarland hadde 20-årsjubileum. 2006  205 000  Jettegryta kom. Parques Reunidos kjøpte Bø Sommarland 2007  141 000  Splash var ny attraksjon.  2008  165 000  Ny ledelse 2009  149 511  Utvidet matkonseptet. Nye padlebåter. Åpning av Sukkertoppern 2010  152 408  Vassføyka var ny attraksjon dette året. 2011  116 540  Oppgradering av minigolfbanen, Tacky Summer Inventational ble arrangert, hvor Terje Håkonsen igjen kommer for å surfe i Bø sammen med blant annet Morten Ramm og Mads Johnnson. Nytt Guinness rekordforsøk i parken med fysiker Andreas Wahl som holdt verdens største naturfagtime.  2012  95 900  2013  129 000 Trippeltrakta er ny attraksjon2014147 00020152016145 0002017143 000Direktesendt Sankthansfeiring fra Sommarland på TV2. Programledere: Davy Watne og Siri Avlesen-Østli. Underholdning: Sandra Lyng, Atle Pettersen og Postgirobygget.

Arbeidsstaben og styre
Hvert år trenger Sommarland rundt 300 sesongansatte. Den faste kjernene består per 2011 av 7 ansatte. Parques Reunidos, som eier både Tusenfryd og Bø Sommarland, eier totalt 71 andre parker rundt om i verden. Det er tett samarbeid mellom Tusenfryd og Sommarland på flere administrative områder.  

Tor Chr. Lier var parkens første direktør, men trakk seg etter kort tid. Etter dette var det 6 sjefer på åtte år. Men fra 1991 tok Olav Forberg over og leda Sommarland frem til 1998 hvor Olav Berg tok over. I 2013 ble Mattis Willms administrerende direktør før René Langeveld Sas tok over i mai 2016. 

Populære attraksjoner

Jettegryta (2006)

Jettegryta er en av de største skliene i Bø Sommarland. To og to sitter i en båt som starter i stor fart igjennom et rør hvor det er lagt inn spesielle lys og lydeffekter før man føres i en åpen gryte. Sklien er over 100 meter lang og har et fall på mer enn 16 meter.

Halfpipe (2004)

Halfpipen er en av Europas største halfpipe i vann med en høydeforskjell på 19 meter.

Flowrider (1994)

Flowrider er verdens største kunstige surfebølge. Den kunstige sørfebølgen henger sammen med Sommarlandselva hvor det hver time slippes en bølge.

Mot i Brøstet (1997)

Mot i Brøstet ble bygget i 1997, og er i dag fortsatt Europas største berg-og-dal-bane i vann.

Magasuget (1986)

Magasuget er en sklie som starter 26 meter over bakken og har et fritt fall på 9 meter.

Sommarlandelva

Sommarlandelva er en 270 meter lang kunstig elv som renner som en del av Flow Rider. Flow Rider lager en strøm som gjør at elva er i konstant bevegelse.

Andre attraksjoner
 Sentrifuga
 Sjøormen Sjur
 Bøverstranda
 Supersurfer'n
 Minisurfer'n
 Rutsjebane 1 og 3
 Rutsjebane 2 (Hompetitten)
 Barneanlegget (Basseng med fem nivåer og to sklier for barn)
 120 cm dypt basseng i Vannland
 Splash!
 Vassføyka

 Las Bøgas (stengt)
 Lekeland
 Kanopadling (stengt)
 Tarzan-løypa
Trippeltrakta
Tryll
Sikk og sakk
Hompetitten

Videoer
Rekordforsøk med Andreas Wahl
Tacky Summer Inventational 2011
TvReklame

 Referanser 

 Kleppen, Halvor. 2005. Våte, Ville Sommarland. 

Eksterne lenker
 Bø Sommarlands nettside 
 Bø Sommarlands bookingside 

Kategori:Fornøyelsesparker i Norge
Kategori:Kultur i Midt-Telemark
Kategori:Byggverk i Midt-Telemark kommune
Kategori:Etableringer i 1985
Kategori:Næringsliv i Midt-Telemark kommune
Kategori:Parker i Telemark